4.8.2022
FI
Euroopan unionin virallinen lehti
C 297/1
I (Päätöslauselmat, suositukset ja lausunnot)
SUOSITUKSET
EUROOPAN KESKUSPANKKI EUROOPAN KESKUSPANKIN SUOSITUS, annettu 27 päivänä heinäkuuta 2022, Euroopan unionin neuvostolle De Nederlandsche Bankin ulkopuolisista tilintarkastajista (EKP/2022/27) (2022/C 297/01)
EUROOPAN KESKUSPANKIN NEUVOSTO, joka
ottaa huomioon Euroopan unionin toiminnasta tehdyn sopimuksen, ottaa huomioon Euroopan keskuspankkijärjestelmän ja Euroopan keskuspankin perussäännön ja erityisesti sen 27.1 artiklan, sekä katsoo seuraavaa: (1)
Euroopan keskuspankin (EKP) neuvoston suosittelemat ja Euroopan unionin neuvoston hyväksymät riippumattomat ulkopuoliset tilintarkastajat tarkastavat EKP:n ja niiden jäsenvaltioiden kansallisten keskuspankkien tilit, joiden rahayksikkö on euro.
(2)
Vuonna 2018 De Nederlandsche Bank valitsi KPMG Accountants N.V.:n ulkopuoliseksi tilintarkastajakseen tilikausiksi 2019–2022 siten, että toimikausi on uusittavissa tilikaudeksi 2025 (1).
(3)
De Nederlandsche Bankin nykyisen ulkopuolisen tilintarkastajan, KPMG Accountants N.V.:n, toimikausi päättyy tilikauden 2022 tilintarkastuksen jälkeen.
Tämän vuoksi on tarpeen nimittää ulkopuoliset tilintarkastajat tilikaudesta 2023 alkaen.
(4)
De Nederlandsche Bankin aikomuksena on uusia KPMG Accountants N.V.:n toimikausi tilikaudeksi 2025.
Tämä uusiminen on mahdollinen De Nederlandsche Bankin ja KPMG Accountants N.V.:n välisten sopimusjärjestelyjen mukaisesti,
ON ANTANUT TÄMÄN SUOSITUKSEN:
Suositetaan, että KPMG Accountants N.V. nimitetään De Nederlandsche Bankin ulkopuoliseksi tilintarkastajaksi tilikausiksi 2023–2025.
(1) Euroopan keskuspankin suositus EKP/2018/25, annettu 19 päivänä lokakuuta 2018, Euroopan unionin neuvostolle De Nederlandsche Bankin ulkopuolisista tilintarkastajista (EUVL C 394, 30.10.2018, s. 1).